CELEX: C2007/183/16
Language: da
Date: 2007-08-04 00:00:00
Title: Sag C-453/05: Domstolens dom (Første Afdeling) af 21. juni 2007 — Volker Ludwig mod Finanzamt Luckenwalde (anmodning om præjudiciel afgørelse fra Finanzgericht Berlin-Brandenburg (Tyskland)) (Sjette direktiv — moms — begrebet formidling af lån )

4.8.2007   
            
            
               DA
            
            
               Den Europæiske Unions Tidende
            
            
               C 183/10
            
         Domstolens dom (Første Afdeling) af 21. juni 2007 — Volker Ludwig mod Finanzamt Luckenwalde (anmodning om præjudiciel afgørelse fra Finanzgericht Berlin-Brandenburg (Tyskland))
   (Sag C-453/05) (1)
   
   (Sjette direktiv - moms - begrebet »formidling af lån«)
   (2007/C 183/16)
   Processprog: tysk
   Den forelæggende ret
   Finanzgericht Berlin-Brandenburg
   Parter i hovedsagen
   
      Sagsøger: Volker Ludwig
   
      Sagsøgt: Finanzamt Luckenwalde
   Sagens genstand
   Anmodning om præjudiciel afgørelse — Finanzgericht des Landes Brandenburg — fortolkning af artikel 13, punkt B, litra d), nr. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1), som ændret — begrebet »formidling af lån« — afslag på fritagelse for en provision, som en finansiel rådgiver modtager fra en finansiel rådgivningsvirksomhed, for hvilken han er underagent, som vederlag for indgåelse af en lånekontrakt, når der ikke består noget kontraktforhold mellem rådgiveren og parterne i lånekontrakten
   Konklusion
   
               1)
            
            
               Den omstændighed, at en afgiftspligtig person analyserer den finansielle situation for kunder, som han har taget kontakt til med henblik på at skaffe dem lån, er ikke til hinder for at anerkende, at der foreligger en låneformidlingsydelse, som er fritaget i medfør af artikel 13, punkt B, litra d), nr. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, hvis den låneformidlingsydelse, som den afgiftspligtige tilbyder, i lyset af de ovennævnte fortolkningselementer må anses for hovedydelsen, i forhold til hvilken den finansielle rådgivningsydelse er sekundær, hvorfor sidstnævnte ydelse afgiftsmæssigt er stillet som den første ydelse. Det tilkommer den forelæggende ret at afgøre, om dette er tilfældet i den sag, den skal træffe afgørelse i.
            
         
               2)
            
            
               Den omstændighed, at en afgiftspligtig person ikke ved kontrakt er knyttet til nogen af parterne i den låneaftale, til hvis indgåelse han har bidraget, og ikke direkte har kontakt med en af disse parter, er ikke til hinder for, at den afgiftspligtige person leverer en låneformidlingsydelse som omhandlet i artikel 13, punkt B, litra d), nr. 1, i sjette direktiv 77/388.
            
         
      (1)  EUT C 60 af 11.3.2006.